**Juan Serrano Oteiza**, ás veces tamén citado coma **Juan Serrano y Oteyza**; nado en Madrid o 6 de maio do 1837 e finado na mesma cidade no 26 de marzo do 1886, foi un xurista e escritor español, considerado como un dos primeiros intelectuais anarquistas de España.

Traxectoria
-----------

Aprendeu do seu pai o oficio de abaniqueiro, mais dedicouse de cheo as actividades militantes e propagandísticas. Inda que hai dúbidas sobor da súa condición de notario, se recollen publicacións súas de carácter legal.

Foi un dos primeiros propagadores das ideas de Proudhon na España e viña, coma tantos outros dos precursores do anarquismo na península, das filas do republicanismo federal. Na súa mocidade formou parte da sociedade *La Velada*, que foi moi perseguida polos distintos gobernos de Isabel II, e lle obrigaron ao desterro temporal en Valencia e Barcelona, e cando esta se fundiu coa organización *Fomento de las Artes* formou parte da súa directiva, chegando a ser secretario primeiro. Nesta sociedade coñeceu a Anselmo Lorenzo e foi uns dos máis influentes membros dela, cunha grande difusión das súas ideas entre os demais socios, sobor de todo no que chegaría a ser seu xenro Ricardo Mella.

No 1869 formou parte da sección madrileña da AIT, exercendo como representante dela en distintos congresos feitos entre os anos 1882 e 1885, salientando o seu relatorio no de 1882 na defensa do colectivismo e da presenza pública da Federación contra as teses dos que apoiaban a insurrección.

Dentro da súa labor de propaganda, creou diversos periódicos. No 1872 fundou xunto a Tomás Gónzalez Morago *El Condenado* e mais logo *La Revista Social*, considerada a portavoz do FTRE, da que foi director entre 1881 e 1884.

Escribiu moi abundantemente, non soio sobor temas sociais, senón tamén sobor temas xurídicos. Abordou tamén a literatura, o teatro por riba do demais, inda que salientou cunha obra utópica *Pensativo*, que acadou unha grande difusión e resultou premiado no *Primer Certamén Socialista* de 1885 en Reus.

Obras
-----

### Periodismo

* *El Condenado*
* *La Revista Social*
* *La Fraternidad*
* *El Orden*
* *La Silber*
* *La Voz de la Juventud*

### Xurídico

* *Gaceta de Registradores y Notarios*
* *Anuario del Legislador Español*
* *Revista general de legislación y jurisprudencia*
* *Manual arancelario* (1878)
* *Diccionario de la jurisprudencia administrativa, hipotecaria y notarial* (1880)

### Literatura

* *Cuadros sociales*
* *Cupido sin alas*
* *Dos mujeres*
* *Historia de unas mujeres*
* *Miserias de la riqueza*
* *Odios políticos*
* *El poeta y el mundo*
* *La Quinta*
* *Quien bien te quiere*
* *El problema constituyente* (1873)
* *El pecado de Caín* (1878)
* *Almanaque para 1883. Biblioteca del proletariado* (1882)
* *Moral del progreso o la religión natural* (1884)
* *Pensativo* (1885)

Notas
-----

1. ↑  Artigo en Portaloaca
2. ↑  "Manual arancelario, por Juan Serrano Oteiza". Arquivado dende o orixinal o 25 de agosto de 2016. Consultado o 09 de marzo de 2012.
3. ↑  (Nettlau: 149)
4. ↑  (Fernández Álvarez: 70-71)
5. ↑  Artigo de José Javier González de la Paz na web da C.G.T.
6. ↑  ZUGASTI, Paco *La clase obrera hace historia*, páx. 84 Arquivado 03 de marzo de 2016 en Wayback Machine. ISBN 978-84-96611-45-0
7. ↑  MORALES MUÑOZ, Manuel *Pensativo* de Serrano Oteiza, ejemplo de literatura anarquista. En Nueva Revista de Filología Hispánica
8. ↑  Efemérides en la web do Ateneu Llibertari Estel Negre Arquivado 05 de maio de 2014 en Wayback Machine. *(en catalán)*.

Véxase tamén
------------

### Bibliografía

* Nettlau, Max (1977). *La anarquía a través de los tiempos* Barcelona: ed. Antalbe ISBN 84-365-1445-9
* Fernández Álvarez, Anton (1990) *Ricardo Mella o el anarquismo humanista* Barcelona: edi. Arthropos. ISBN 84-7658-232-3

|  |  |
| --- | --- |
| Control de autoridades | 
* Wd: Q3077114
* WorldCat
* VIAF: 305869528

 |